L'Ajuntament de Gandia comença a implantar mesures de protecció per preparar la desescalada
27 abril 2020

## L'Ajuntament de Gandia comença a implantar mesures de protecció per preparar la desescalada27 abril 2020Última actualització: 14 juliol 2025

![](../gestion/img/_AO_3696-copia.jpg)  
  

Gandia ja treballa en les mesures que es prendran en quant comence el desconfinament. Una d'aquestes accions ha estat la col·locació d'elements com ara mampares de protecció com a mesura de prevenció de contagis per COVID-19.

Aquestes mesures es troben funcionant des de hui amb l'obertura Punt de Registre d'Usuari (PRU) de l'Agència de Tecnologia i Certificació de la Generalitat Valenciana destinat a l'obtenció del certificat electrònic de l'Autoritat de Certificació de la Comunitat Valenciana (ACCV).

Un certificat que es pot sol·licitar enviant un correu electrònic a l'adreça informacio@gandia.org i indicant nom i cognoms, DNI / NIE i un telèfon de contacte.

Sobre la mesura, l'edil **Jose Manuel Prieto** ha explicat que "_el certificat s'ha convertit en una eina necessària, ja que ens permet realitzar les tramitacions electròniques amb totes les administracions_" i ha destacat que "_aquesta obertura ja s'ha realitzat complint amb totes les mesures de seguretat. Hem instal·lat pantalles de protecció de metacrilat, marques a terra perquè es respecte la distància de seguretat i més de mesures higièniques_".

El regidor Delegat de Govern Interior i Coordinació Administrativa ha afirmat que "_Són mesures que han vingut per quedar-se i que més enllà de la finalització d'alarma, l'Ajuntament de Gandia continuarà amb les mesures de protecció de treballadors i ciutadans com ara la implantació de la cita prèvia, respectar les distàncies de seguretat i d'higiene" "El nostre objectiu és anticipar-nos a les mesures de la desescalada per tindre una administració protegida que també protegisca el ciutadà_".

Finalment, Prieto ha informat que hui mateix ja s'ha mantingut una reunió amb els tècnics municipals per anar dissenyant les diverses fases de la desescalada contemplant tots els seus escenaris possibles. "_Hem de canviar la nostra cultura organitzativa i eliminar burocràcia per a no ser un problema en la fase de desescalada_".

[Twittear](https://twitter.com/share)